techiaith/cofnodycynulliad_en-cy huggingface dataset:
English: As the Member has already said, a number of the rights protecting the environment emanate from European legislation. Welsh Government have stated clearly that we wish to see those regulations continuing to be relevant in Wales and for those rights to come here to the Assembly and not be reserved to Westminster. So, we wish to ensure that people have the right to secure those standards for Wales.
Welsh: Fel mae'r Aelod yn sôn, mae amryw o'r hawliau a'r mesurau sy'n gwarchod yr amgylchedd yn deillio o ddeddfwriaeth Ewropeaidd. Mae Llywodraeth Cymru wedi bod yn blaen ein bod ni am weld y rheolau hynny yn parhau i fod yn berthnasol yma yng Nghymru, a bod yr hawl i wneud hynny yn dod yma i'r Cynulliad o dan y setliad datganoli, ac nid yn aros yn San Steffan ar y ffordd. Dyna yw bwriad parhaol y Llywodraeth yma yng Nghymru, er mwyn bod gallu gan bobl i sicrhau bod y safonau hynny yn parhau yng Nghymru.
English: Thank you for the question. We are considering the implications at present, and officials have met the Solicitors Regulation Authority to discuss the proposed new qualification and the implications for Wales, including the devolution settlement and use of the Welsh language. A further meeting is being set up to widen that discussion to include our law schools and the legal profession.
Welsh: Diolch am y cwestiwn. Rydym ni yn ystyried y goblygiadau ar hyn o bryd. Mae swyddogion wedi cyfarfod â'r Awdurdod Rheoleiddio Cyfreithwyr i drafod y cymhwyster newydd arfaethedig a'r goblygiadau i Gymru, yn cynnwys y setliad datganoli a defnydd o'r iaith Gymraeg. Mae cyfarfod pellach yn cael ei drefnu i ehangu'r drafodaeth honno i gynnwys ein hysgolion cyfraith a'r proffesiwn cyfreithiol.
English: Thank you very much for that reply. May I say there are concerns about this examination, particularly in thinking of the ability of individuals to take the examination in Wales in Welsh and the fact that it doesn't actually address the legal issues that pertain only to Wales, particularly following devolution? Will you join me in taking the opportunity to thank Professor Richard Owen from Swansea University for his work in the field, and tell us what the Government is doing to address the situation?
Welsh: Diolch yn fawr am yr ateb yna. A allaf ddweud bod yna bryderon ynglŷn â'r arholiad yma, yn enwedig wrth feddwl am allu unigolion i'w gymryd yng Nghymru, y gallu i sefyll yr arholiad yn Gymraeg a'r ffaith nad yw'n mynd i'r afael yn ddigonol â materion cyfraith Cymru'n unig, yn enwedig wedi datganoli? A wnewch chi ymuno â fi i ddiolch i'r Athro Richard Owen o Brifysgol Abertawe am ei waith yn y maes hwn, ac a wnewch chi amlinellu beth y mae'r Llywodraeth yn ei wneud i fynd i'r afael â'r sefyllfa?
English: Certainly. A meeting has already been scheduled and has taken place with the officials of the SRA where these specific issues were discussed. I'm meeting the SRA again in a few weeks' time and I intend to continue that discussion with them. There are two points arising here. The first is the role of devolved law in the new qualification, and we have to encourage law schools in Wales to come together to provide that qualification through their courses. This isn't just of benefit to people working in Wales; it's important for lawyers who practice outside of Wales who have clients here or who have clients who operate in Wales. So, there is a wide-ranging impact for the question, as you would expect. In terms of the question of the language - this question was raised also in meetings with officials. It's clearly important for the Government's goal of reaching 1 million speakers that the use of the Welsh language within the profession should be normalised and an everyday occurrence. So, it's very important to ensure that this does happen. I have had communication this morning from the Welsh Language Commissioner on this subject, as it happens, and I looked at some of the announcements made by the SRA in this context, and I have to say that I was disappointed to see that there wasn't enough ambition in what was being proposed at the time. Several assessments within the new qualification are going to happen on a multiple-choice basis, so that should be quite simple to provide jointly through English or Welsh.
Welsh: Gwnaf, yn sicr. Fel gwnes i sôn, mae cyfarfod eisoes wedi cael ei drefnu ac wedi cymryd lle gyda swyddogion yr SRA lle codwyd y pynciau yma'n benodol. Rwy'n cwrdd gyda'r SRA eto ymhen ychydig wythnosau. Rwy'n bwriadu parhau'r drafodaeth gyda nhw. Mae dau bwynt yn codi yma. Y cyntaf yw rôl cyfraith ddatganoledig yn y cymhwyster newydd, ac mae hyn, wrth gwrs - mae'n rhaid inni annog yr ysgolion cyfraith yng Nghymru i ddod ynghyd gyda ni ar hyn i ddarparu hynny trwy eu cyrsiau nhw. Nid yw hyn o fudd yn unig i bobl yn gweithio yng Nghymru, wrth gwrs; mae hyn yn bwysig i gyfreithwyr sydd mewn practis tu fas i Gymru gyda'r cleientiaid yna neu gleientiaid mewn mannau eraill sydd yn gweithredu yng Nghymru. Felly, mae impact eang i'r cwestiwn hwnnw, fel buasech yn ei ddisgwyl. O ran y cwestiwn ar yr iaith - codwyd y cwestiwn hwnnw hefyd yn ein cyfarfod â'r swyddogion. Mae'n amlwg yn bwysig i gôl y Llywodraeth o fewn y strategaeth i gyrraedd 1 filiwn o siaradwyr fod defnydd y Gymraeg o fewn y proffesiynau yn beth rhwydd ac yn beth normal ac yn beth pob dydd. Felly, mae'n bwysig iawn i sicrhau bod hyn yn digwydd. Rwyf wedi cael cyfathrebiad y bore yma wrth Gomisiynydd y Gymraeg ar y testun hwn hefyd, fel mae'n digwydd. Gwnes i edrych ar rai o'r cyhoeddiadau a wnaethpwyd gan yr SRA yn y cyd-destun hwn, ac mae'n rhaid i fi ddweud, roeddwn i'n siomedig i weld bod dim digon o uchelgais yn beth oedd yn cael ei gynnig ar y pryd. Mae llawer o'r asesu o fewn y cymhwyster newydd yn mynd i ddigwydd ar sail amlddewis, ac felly dylai hynny fod yn syml iawn i'w ddarparu drwy'r Saesneg neu drwy'r Gymraeg ar y cyd.
English: Does the Counsel General welcome the proposed changes, not least the scope they may give for expanding the socioeconomic intake into the profession? One of the drawbacks of the current system is people start their conversion course and find out that many of the largest and top firms have already closed their recruitment in July for two years ahead. Would this new proposal not allow broader socioeconomic intake?
Welsh: A yw'r Cwnsler Cyffredinol yn croesawu'r newidiadau arfaethedig, yn enwedig y cyfle y gallent ei gynnig ar gyfer ehangu'r ystod economaidd-gymdeithasol o bobl a dderbynnir i'r proffesiwn? Un o anfanteision y system gyfredol yw bod pobl yn dechrau eu cwrs cyfnewid ac yn darganfod bod nifer o'r cwmnïau mwyaf eisoes wedi cau eu prosesau recriwtio ym mis Gorffennaf am ddwy flynedd. Oni fyddai'r cynnig newydd hwn yn caniatáu i ystod economaidd-gymdeithasol ehangach o bobl gael eu derbyn i'r proffesiwn?
English: I think the answer to that question is that it may have the potential to do that. At this point in time, obviously, although the new qualification is being consulted on, the detail of how it will operate in practice and how it will relate to the academic stage and the work experience stage is not entirely clear, and that's one of the issues I want to explore when I meet with the SRA. The Member is correct to say that in providing a common benchmark across a range of routes into the profession, it ought to have the ability to provide a level playing field. But as he will also know, some of the larger practices have tailored courses with the legal practice course providers, and if those survive into the new regime, as it were, it might have the potential to create a kind of two-tier system. So, there are some questions that I think need to be explored. Obviously one would hope that - as his question outlines - there will be a level playing field that comes as a result of this. It is certainly the case that the current arrangements aren't satisfactory for the reasons that he gives.
Welsh: Credaf mai'r ateb i'r cwestiwn hwnnw yw y gall fod â photensial i wneud hynny. Ar hyn o bryd, yn amlwg, er bod y cymhwyster newydd yn destun ymgynghoriad, nid yw'r manylion o ran sut y bydd yn gweithredu'n ymarferol a sut y bydd yn berthnasol i'r cyfnod academaidd a'r cyfnod profiad gwaith yn gwbl glir, ac mae hwnnw'n un o'r materion rwyf eisiau ei archwilio pan fyddaf yn cyfarfod â'r Awdurdod Rheoleiddio Cyfreithwyr. Mae'r Aelod yn gywir i ddweud y dylai darparu meincnod cyffredin ar draws amrywiaeth o lwybrau i mewn i'r proffesiwn sicrhau chwarae teg i bawb. Ond fel y bydd hefyd yn gwybod, mae rhai o'r practisau mwy wedi teilwra cyrsiau gyda darparwyr cyrsiau ymarfer y gyfraith, ac os yw'r rheini'n goroesi i'r gyfundrefn newydd, fel petai, gallai greu rhyw fath o system ddwy haen. Felly, rwy'n credu bod yna rai cwestiynau sydd angen eu harchwilio. Yn amlwg, byddai rhywun yn gobeithio - fel y mae ei gwestiwn yn amlinellu - y ceir chwarae teg i bawb o ganlyniad i hyn. Mae'n sicr yn wir nad yw'r trefniadau cyfredol yn foddhaol am y rhesymau y mae'n eu rhoi.
English: I thank the Member for the question. The decision whether or not to prosecute in relation to non-payment of council tax lies, of course, with the local authority and not with the Welsh Government. So, local authorities and local magistrates will seek their own legal advice when they need it. That said, the Welsh Government clearly has an interest in ensuring that council tax arrears are managed appropriately and the Cabinet Secretary for Finance and Local Government, as he then was, published research on this at the end of 2017. A recent judicial review case in relation to a woman committed to prison for non-payment found that the overall system for enforcement in Wales is not unfair but that some individual magistrates courts' decisions have been wrong.
Welsh: Diolch i'r Aelod am y cwestiwn. Mater i'r awdurdod lleol yw penderfynu a ddylid erlyn mewn perthynas â methiant i dalu'r dreth gyngor, wrth gwrs, ac nid Llywodraeth Cymru. Felly, bydd awdurdodau lleol ac ynadon lleol yn ceisio cyngor cyfreithiol eu hunain pan fyddant ei angen. Wedi dweud hynny, mae'n amlwg fod gan Lywodraeth Cymru ddiddordeb mewn sicrhau bod ôl-ddyledion y dreth gyngor yn cael eu rheoli'n briodol a chyhoeddwyd ymchwil ar hyn gan Ysgrifennydd y Cabinet dros Gyllid a Llywodraeth Leol, fel yr oedd bryd hynny, ar ddiwedd 2017. Canfu adolygiad barnwrol diweddar mewn perthynas â menyw a gafodd ei charcharu am fethu talu'r dreth gyngor nad yw'r system gyffredinol ar gyfer gorfodi yng Nghymru yn annheg ond bod penderfyniadau rhai llysoedd ynadon unigol wedi bod yn anghywir.
English: Unfortunately, that judgment has been taken by some people to mean that paying council tax is optional, and that if you don't pay it, nothing can be done to you, so you might as well not pay it. And social media has been awash with people making statements like that. So, will the Counsel General discuss the impact of the recent court case regarding the legality of imprisonment for non-payment of council tax with his counterpart at Westminster?
Welsh: Yn anffodus, mae'r farn honno wedi peri i bobl feddwl bod talu'r dreth gyngor yn opsiynol, ac os nad ydych yn ei dalu, ni fydd dim yn gallu digwydd i chi, felly waeth i chi beidio â'i dalu. Ac mae llawer o bobl wedi bod yn gwneud datganiadau tebyg i hynny ar y cyfryngau cymdeithasol. Felly, a wnaiff y Cwnsler Cyffredinol drafod effaith yr achos llys diweddar mewn perthynas â chyfreithlondeb carcharu pobl am beidio â thalu'r dreth gyngor gyda'i Weinidog cyfatebol yn San Steffan?
English: I'm absolutely happy to discuss further. Just to be clear, the decision found that the system itself is not unfair. There were two issues in the proceedings: one related to the individual decisions of the magistrates' courts on committal to prison, and one was whether the system was capable of being fair. And actually the Welsh Ministers successfully defended their position in relation to the fairness of the system. But, as I indicated in my answer a minute ago, the individual decisions of magistrates' courts have been wrong, either because they've misunderstood the law, or because the law has been misapplied in individual cases, where people have been committed to prison or been expected to pay back council tax over too long a period. As he will know, of course, the magistrates' courts and their training is not devolved to Wales, and his question acknowledges that. I am aware that the Lord Chief Justice has provided additional guidance and training to magistrates' benches on this particular issue since the litigation began. But on his broader question of the payment of council tax, obviously, there are households struggling to cope in the current financial circumstances, and the research that the Cabinet Secretary for Finance published at the end of last year, which he is currently considering, had at its heart, I guess, the objective of understanding the current practice in relation to recovery, and how that relates to individual circumstances.
Welsh: Rwy'n gwbl hapus i drafod hyn ymhellach. Er mwyn bod yn glir, canfu'r penderfyniad nad yw'r system ei hun yn annheg. Roedd yr achos yn ymwneud â dau fater: un yn ymwneud â phenderfyniadau unigol y llysoedd ynadon mewn perthynas â charcharu, ac un yn ymwneud ag a oedd y system yn gallu bod yn deg. A llwyddodd Gweinidogion Cymru i amddiffyn eu safbwynt o ran tegwch y system mewn gwirionedd. Ond fel y nodais yn fy ateb funud yn ôl, mae penderfyniadau unigol y llysoedd ynadon wedi bod yn anghywir, naill ai oherwydd eu bod wedi camddeall y gyfraith, neu oherwydd bod y gyfraith wedi cael ei chamweithredu mewn achosion unigol, lle mae pobl wedi cael eu carcharu neu lle roedd disgwyl iddynt dalu'r dreth gyngor yn ôl dros gyfnod rhy hir. Fel y bydd yn gwybod, wrth gwrs, nid yw llysoedd ynadon a'u hyfforddiant wedi cael eu datganoli i Gymru, ac mae ei gwestiwn yn cydnabod hynny. Rwy'n ymwybodol bod yr Arglwydd Brif Ustus wedi darparu canllawiau a hyfforddiant ychwanegol i feinciau'r ynadon ar y mater hwn ers i'r ymgyfreitha ddechrau. Ond ar ei gwestiwn ehangach am dalu'r dreth gyngor, yn amlwg, mae aelwydydd yn ei chael hi'n anodd ymdopi yn yr hinsawdd ariannol bresennol, ac mae'r ymchwil a gyhoeddwyd gan Ysgrifennydd y Cabinet dros Gyllid ar ddiwedd y flwyddyn ddiwethaf, y mae wrthi'n ei ystyried ar hyn o bryd, yn cynnwys, wrth ei wraidd, mae'n debyg, yr amcan o ddeall yr arfer cyfredol mewn perthynas ag adfer, a sut y mae hynny'n berthnasol i amgylchiadau unigol.
English: I thank the Member for his question. The Welsh Government is committed to complying with the law relating to personal data.
Welsh: Diolch i'r Aelod am ei gwestiwn. Mae Llywodraeth Cymru wedi ymrwymo i gydymffurfio â'r gyfraith yn ymwneud â data personol.
English: I'm very pleased to hear that. Of course, I believe that the Counsel General will be aware of a recent case of the Government revealing personal data, namely my own personal data, with regard to correspondence, not just mistakenly but misleadingly. Could he say whether he has provided advice in that particular case as to whether or not the Government has breached data protection rules, and can he share the contents of that advice? As the Lord Chancellor has created protocol with regard to confidentiality of correspondence with Members of Parliament, would the Counsel General be willing to meet with me, and other elected Members, so that we can create a similar protocol here, so that there is certainty with regard to the confidentiality of our correspondence?
Welsh: Rwy'n falch iawn i glywed hynny. Wrth gwrs, rwy'n credu y bydd y Cwnsler Cyffredinol yn ymwybodol o achos diweddar o'r Llywodraeth yn datgelu data personol, sef fy nata personol i yn ymwneud â gohebiaeth, nid yn unig ar gam, ond hefyd yn gamarweiniol. A allai fe ddweud a yw e wedi darparu cyngor yn yr achos hwnnw pa un ai ydy'r Llywodraeth wedi torri rheoliadau datgelu data, ac a yw e'n gallu rhannu gyda ni gynnwys y cyngor hwnnw? A gan fod yr Arglwydd Ganghellor wedi creu protocol yn ymwneud â chyfrinachedd gohebiaeth Aelodau Seneddol, a fyddai'r Cwnsler Cyffredinol yn fodlon cwrdd â fi, ac Aelodau etholedig eraill, i ni greu protocol tebyg fan hyn, fel bod yna sicrwydd ynglŷn â chyfrinachedd ein gohebiaeth ni?
English: Thank you for that supplementary question. As the Member's colleague in the front row will know, parliamentary convention here prohibits me from discussing any specific advice given, or even the fact that I gave any advice at all. The Member will know that Welsh Government's view is clear on this that no offence had been committed under the 1998 Act, and that's a matter of public record now. You mentioned the Lord Chancellor's convention. I have to admit that I am not familiar with that convention, and so I would be willing to discuss the contents of that convention with him, if he sends me a note.
Welsh: Diolch am y cwestiwn pellach. Fel y bydd cyfaill yr Aelod ar y rheng flaen yn gwybod, mae confensiwn y swyddog cyfreithiol yn fy ngwahardd i rhag trafod unrhyw gyngor penodol rwyf i wedi ei roi, neu'r ffaith fy mod i wedi rhoi cyngor o gwbl. Bydd yr Aelod yn gwybod bod barn Llywodraeth Cymru yn glir ar y cwestiwn hwnnw, fod dim trosedd wedi cymryd lle o dan Ddeddf 1998, ac mae hynny wedi bod yn fater cyhoeddus erbyn hyn. Mae'n sôn am gonfensiwn yr Arglwydd Ganghellor. Mae'n rhaid imi sôn wrtho fe nad ydw i'n gyfarwydd â'r confensiwn hwnnw, ac felly buaswn i'n barod i drafod cynnwys y confensiwn hwnnw gyda fe, os wnaiff e anfon nodyn ataf i.
English: Will the Counsel General confirm that, regardless of the position regarding data protection legislation, the misuse of private information for party political purposes when that private information is obtained in a ministerial capacity, with the use of official resources, is wrong, and that is also a breach of the ministerial code and should not be repeated? We have had instances of this before, and it appears that the conduct of the First Minister last week, in respect of Adam Price, might well have infringed that code as well. I wonder whether the Counsel General can give his opinion on that.
Welsh: A wnaiff y Cwnsler Cyffredinol gadarnhau, er gwaethaf y sefyllfa o ran deddfwriaeth diogelu data, fod camddefnyddio gwybodaeth breifat at ddibenion gwleidyddiaeth plaid pan fo'r wybodaeth breifat honno wedi'i chael yn rhinwedd swydd weinidogol, drwy ddefnyddio adnoddau swyddogol, yn anghywir, a'i fod hefyd yn torri cod y Gweinidogion ac na ddylid ei ailadrodd? Rydym wedi cael achosion o hyn o'r blaen, ac mae'n ymddangos y gallai ymddygiad y Prif Weinidog yr wythnos diwethaf, mewn perthynas ag Adam Price, fod wedi torri'r cod hwnnw yn ogystal. Tybed a all y Cwnsler Cyffredinol roi ei farn ar hynny.
English: The Member is a highly experienced parliamentarian, and will know full well that's not an appropriate question for the Counsel General to comment upon, and so I won't.
Welsh: Mae'r Aelod yn seneddwr profiadol iawn, a bydd yn gwybod yn iawn nad yw hwnnw'n gwestiwn priodol i'r Cwnsler Cyffredinol ei ateb, ac felly rwy'n gwrthod.
English: The Welsh Government has taken every opportunity to raise with the UK Government our concerns that access to legal services is currently beyond the means of those victims of crime who have low or modest incomes, and this raises serious issues, both of access to justice and social justice more broadly.
Welsh: Mae Llywodraeth Cymru wedi bachu ar bob cyfle i godi ein pryderon gyda Llywodraeth y DU fod mynediad at wasanaethau cyfreithiol ar hyn o bryd y tu hwnt i fodd y dioddefwyr troseddau hynny sydd ag incwm isel neu gymedrol, ac mae hyn yn creu problemau difrifol, o ran mynediad at gyfiawnder a chyfiawnder cymdeithasol yn fwy cyffredinol.
English: Thank you, Counsel General. Last year, the UK Government released statistics showing a shocking rise in the number of domestic violence survivors with no legal representation in family courts. The statistics reveal that the number of those having to represent themselves in courts in England and Wales have doubled during the last five years. In the first nine months of last year, 3,234 domestic violence survivors had no legal representation in at least one hearing. Does the Counsel General believe that this worrying rise needs to be addressed by the UK Government, and what representations can he make on cuts to legal aid and its devastating impact?
Welsh: Diolch i chi, Gwnsler Cyffredinol. Y llynedd, cyhoeddodd Llywodraeth y DU ystadegau yn dangos cynnydd syfrdanol yn nifer y rhai sydd wedi goroesi trais domestig heb unrhyw gynrychiolaeth gyfreithiol yn y llysoedd teulu. Mae'r ystadegau yn dangos bod nifer y rhai sy'n gorfod cynrychioli eu hunain yn y llysoedd yng Nghymru a Lloegr wedi dyblu yn ystod y pum mlynedd diwethaf. Yn ystod naw mis cyntaf y llynedd, nid oedd gan 3,234 o oroeswyr trais domestig unrhyw gynrychiolaeth gyfreithiol mewn o leiaf un gwrandawiad. A yw'r Cwnsler Cyffredinol yn credu bod angen i Lywodraeth y DU fynd i'r afael â'r cynnydd hwn sy'n peri pryder, a pha sylwadau y gall eu gwneud mewn perthynas â thoriadau i gymorth cyfreithiol a'u heffaith ddinistriol?
English: I thank the Member for the question. It highlights a very grave injustice that victims of domestic violence in particular face. As her question recognises, thousands of women find themselves in family courts representing themselves in person against their own abusers. That is not something that is permitted any longer in the criminal courts, but it still remains a very real experience for women in the family courts. That is because of the withdrawal of legal aid, and although there have been some concessions by the UK Government at the end of last year, they are nowhere near adequate to tackle the scale of the issue. As she will know, in order to qualify for legal aid at all, the assets, which may be under the control of the abuser, or even their income, can be taken into account in calculating the financial thresholds, which is obviously not acceptable. The former Cabinet Secretary for Communities and Children wrote to the Secretary of State for Justice in January of last year, highlighting the need to improve practices within the family court in cases involving victims of domestic abuse and violence, and the Government has written to the UK Government on a number of occasions, challenging its approach to legal aid, and the cuts and the impact of those cuts in Wales, and the Welsh Government takes every opportunity to express its concern on this vital issue of justice and social justice to the Ministry of Justice in the UK Government.
Welsh: Diolch i'r Aelod am y cwestiwn. Mae'n amlygu'r annhegwch difrifol iawn sy'n wynebu dioddefwyr trais domestig yn arbennig. Fel y mae ei chwestiwn yn cydnabod, mae miloedd o fenywod yn gorfod cynrychioli eu hunain mewn llysoedd teulu yn erbyn eu camdrinwyr eu hunain. Nid yw hynny'n rhywbeth sy'n cael ei ganiatáu yn y llysoedd troseddol mwyach, ond mae'n parhau i fod yn brofiad go iawn i fenywod yn y llysoedd teulu. Y rheswm am hynny yw'r ffaith bod cymorth cyfreithiol wedi cael ei dynnu'n ôl, ac er y cafwyd rhai consesiynau gan Lywodraeth y DU ar ddiwedd y flwyddyn ddiwethaf, nid ydynt yn hanner digon i fynd i'r afael â maint y broblem. Fel y bydd yn gwybod, er mwyn cymhwyso ar gyfer cymorth cyfreithiol o gwbl, gall yr asedau, a allai fod o dan reolaeth y camdriniwr, neu eu hincwm hyd yn oed, gael eu hystyried wrth gyfrifo trothwy ariannol, ac yn amlwg nid yw hynny'n dderbyniol. Ysgrifennodd Ysgrifennydd y Cabinet dros Gymunedau a Phlant at yr Ysgrifennydd Gwladol dros Gyfiawnder ym mis Ionawr y llynedd, yn tynnu sylw at yr angen i wella arferion yn y llys teulu mewn achosion sy'n ymwneud â dioddefwyr camdriniaeth a thrais domestig, ac mae'r Llywodraeth wedi ysgrifennu at Lywodraeth y DU ar nifer o achlysuron, yn herio'i hymagwedd at gymorth cyfreithiol, a'r toriadau ac effaith y toriadau hynny yng Nghymru, ac mae Llywodraeth Cymru yn bachu ar bob cyfle i fynegi ei phryder am fater hollbwysig cyfiawnder a chyfiawnder cymdeithasol i'r Weinyddiaeth Gyfiawnder yn Llywodraeth y DU.